**Administrationsvejledning for   
ansøgning til produktionsanlægstilskud 2022**

På finanslovskonto 73.04.08 *Servicekontrakt lammeslagteri m.fl.[[1]](#footnote-1)* er der i 2022 afsat 2,23 mio. kr. til produktionsanlægstilskud. Forvaltningen af disse midler vil ske gennem ansøgning fra produktionsanlæg i bygder og yderdistrikter.

Nærværende dokument er administrationsvejledning for forvaltningen af de økonomiske midler. Hele afsnittet ”Vejledning til ansøgning om produktionsanlægstilskud” kan desuden bruges som vejledning til ansøgere.

Indhold

[Sagsbehandlingsprocedure (intern) 2](#_Toc107481397)

[Bilag 2](#_Toc107481398)

[Vejledning til ansøgning om produktionsanlægstilskud 3](#_Toc107481399)

[Generelle vilkår 3](#_Toc107481400)

[Hvem kan søge tilskud? 3](#_Toc107481401)

[Hvornår kan man ikke få tilskud? 3](#_Toc107481402)

[Ansøgningsprocessen 4](#_Toc107481403)

[Ansøgningsrunder 4](#_Toc107481404)

[Ansøgningens indhold 4](#_Toc107481405)

[Sagsbehandlingstid for ansøgninger 4](#_Toc107481406)

[Afregning af tilskud 4](#_Toc107481407)

[Indberetning til Skattestyrelsen 5](#_Toc107481408)

[Tilskudsberettigede aktiviteter 5](#_Toc107481409)

# Sagsbehandlingsprocedure (intern)

Ansøgningen skal sagsbehandles med udgangspunkt i ovenstående vejledning. Sagsbehandlingen følger følgende procedure:

* Ansøgning modtages og sagsbehandler kvitterer for modtagelsen af ansøgning
* Ansøgning journaliseres og påføres sagsnummer
* Sagsbehandlingen påbegyndes med udgangspunkt i det modtagne materiale og en skemaet ’vurderingskriterier’ (bilag 2)
  + Eventuelle manglende oplysninger indhentes fra ansøger
* Såfremt en ansøgning vurderes at opfylde kravene om tilsagn til tilskud udarbejdes et tilsagn om tilskud (bilag 3) og en indstilling til den ansvarlige Naalakkersuisoq udarbejdes
  + I indstillingen fremgår, hvor i landet der ydes tilskud til, tilsagnets økonomiske størrelse og i overordnet termer, hvad det eller de forskellige produktionsanlæg arbejder med
* Ved politisk godkendelse fremsendes tilsagn til ansøger
* Inatsisartuts Erhvervs- og Råstofudvalg og Finans- og Skatteudvalget orienteres om det samlede antal tilsagn. Orienteringen til udvalget skal underskrives politisk.

## Bilag

Bilag 1: Ansøgningsskema

Bilag 2: Vurderingskriterier

Bilag 3: Eksempel på tilsagn om tilskud

Bilag 4: Materiale til sullissivik.gl

Bilag 5: Oplysningsmateriale til medier

# Vejledning til ansøgning om produktionsanlægstilskud

## Generelle vilkår

Formålet med produktionsanlægstilskud er at yde tilskud til erhvervsprojekter i bygder og yderdistrikter, der vurderes at understøtte en positiv udvikling på andre erhvervsområder i lokalområdet, herunder også beskæftigelsesområdet.

Der ydes tilsagn om tilskud til projekter på baggrund af en vurdering af den enkelte ansøgning, og hvorvidt produktionsanlægget kan varetage driften. Denne vurdering bygger på en ligelig vægtning af:

* Ansøgerens tekniske, faglige og økonomiske formåen (saglighed)
* Aktivitetsniveau for produktionsanlægget (aktivitet)

## Hvem kan søge tilskud?

Ejere af produktionsanlæg lokaliseret i bygder og yderdistrikter kan søge om tilskud. Produktionsanlæg omfatter anlæg, der aftager og indhandler produkter fra landbaserede og havbaserede aktiviteter.

Produktionsanlægget skal have til formål at tilvejebringe et økonomisk overskud over en længere periode og bidrage positivt til beskæftigelsesudviklingen i lokalområdet.

Produktionsanlægget skal være CVR-registreret i Grønland. Ejerskabet af produktionsanlægget kan være baseret i en by, men tilskuddet skal være knyttet til aktiviteter i en bygd eller et yderdistrikt.

Der kan kun gives tilskud til projekter eller aktiviteter, der ikke modtager tilskud eller finansiering gennem andre offentlige midler. Produktionsanlæg, der modtager driftstilskud fra det offentlige (eksempelvis servicekontrakt), kan dog modtage produktionsanlægstilskud, hvis formålet med tilskuddet ikke omfattes af anden form for driftstilskud.

Der kan alene gives tilskud til projekter, som har de nødvendige tilladelser, og som overholder lovgivningen i alle henseender. Det er ansøgers ansvar at dokumentere relevante tilladelser.

Et kriterie for tilskud er en velbeskrevet ansøgning.

Ansøger garanteres ikke tilskud. Afslag på ansøgning kan ikke indklages til højere forvaltningsmyndighed.

## Hvornår kan man ikke få tilskud?

Formålet med tilskud må ikke være omfattet af andre offentlige støtteordninger, eksempelvis offentligt støttet landbrug eller fiskeri.

Der gives ikke tilsagn om tilskud til en virksomhed i økonomiske vanskeligheder, såfremt det vurderes, at tilskud til virksomheden ikke kan få virksomheden ud af de økonomiske vanskeligheder. Endvidere gives der heller ikke tilsagn om tilskud til virksomheder med væsentlig gæld til det offentlige.

## Ansøgningsprocessen

Ansøgning skal sendes til Departementet for Landbrug, Selvforsyning, Energi og Miljø (herefter Departementet) enten pr. brev eller e-mail:

Departementet for Landbrug, Selvforsyning, Energi og Miljø

Postboks 1614

3900 Nuuk

Email: [pan@nanoq.gl](mailto:pan@nanoq.gl)

### Ansøgningsrunder

Der er to ordinære, årlige ansøgningsfrister. En virksomhed kan søge i begge ansøgningsrunder:

1. D. 1. oktober
2. D. 1. december

Der er ikke garanteret midler til tilskud ved anden ansøgningsrunde. Såfremt der ikke er midler til 2. ansøgningsrunde, vil Departementet orientere om det på sullisivik.gl, når sagsbehandlingen af første ansøgningsrunde er overstået.

### Ansøgningens indhold

Ansøgningen skal indeholde følgende:

* Ansøgningsskema (bilag 1)
* Forretningsplan
* Senest godkendte regnskab
* Driftsbudget for ansøgninger på mere end 100.000 kr.

Forretningsplanen skal som et minimum indeholde budget for det ansøgte tilskud. For at underbygge ansøgningen kan den endvidere indeholde relevante myndighedstilladelser, indhentede tilbud, mv. For ansøgninger på mere end 100.000 kr. skal driftsbudget ligeledes vedlægges. Driftsbudgettet kan også med fordel vedlægges ansøgninger på mindre end 100.000 kr., men det er ikke et krav.

Inden Departementet kan tage stilling til de indkomne ansøgninger, kan Departementet have behov for at indhente yderligere oplysninger gennem en dialog mellem ansøgeren og sagsbehandleren.

### Sagsbehandlingstid for ansøgninger

Sagsbehandlingstiden for ansøgninger er typisk ca. 1 måned. Hertil kommer den politiske godkendelsesproces for ansøgninger om større projekter. Derudover vil ansøger have et tidsforbrug i forbindelse med at besvare spørgsmål fra Departementet samt indsende eventuelt manglende dokumentation.

## Afregning af tilskud

Førend tilsagn om tilskud udbetales, er det et krav, at ansøger dokumenterer de udgifter, der gives tilsagn til. Dette sker i forlængelse af, at Departementet har tilkendegivet tilsagn om tilskud. Dokumentationen skal være en faktura og skal dække udgifter, der afholdes i ansøgningsåret eller 1. kvartal af det efterfølgende år. Faktura udstedes af leverandøren direkte til Departementet. Departementet afholder udgiften i overensstemmelse med tilsagnet.

Faktura skal indeholde informationerne:

1. *Produktionsanlægstilskud*
2. [Virksomhedsnavn]
3. *GLN-nr. 5790001955564*

Afregning af tilskud kan kun ske i ansøgningsåret. Faktura skal derfor fremsendes til Departementet senest 15. december i ansøgningsåret. Departementet kan forud for betaling af faktura stille krav om dokumentation om særlige tilladelser fra andre offentlige myndigheder.

Dokumenterede udgifter, der ydes tilskud til, bliver dækket helt eller delvist.

Sagsbehandlingstiden vedrørende udbetaling må forventes at kunne tage op til 2 uger fra dokumentationen er godkendt af Departementet.

Departementet kan til enhver tid bede ansøger, der har modtaget udbetaling, fremsende dokumentation på, at udgifter dækket af tilskuddet er blevet afholdt i den angivne periode. Manglende dokumentation på ikke-afholdte udgifter kan resultere i krav om tilbagebetaling.

## Indberetning til Skattestyrelsen

Udbetalt tilskud er indberetningspligtigt. Det er tilskudsmodtageren, som er ansvarlig for at indberette tilskuddet.

## Tilskudsberettigede aktiviteter

Nedenstående tabel angiver, hvad der kan ydes tilskud til. Det er en vejledning til både ansøger og forvaltningen i afgørelser. Tabellen er ikke udtømmende, og eksempler er vejledende:

|  |  |
| --- | --- |
| Tilskudsberettiget | Ej tilskudsberettiget |
| Udvikling af produktionsanlægget (bygninger, maskiner mv.)   * Indkøb/udvidelse * Produktionsforbedringer | Driftsomkostninger vedrørende forsyning   * Varme- og vandudgifter |
| Professionel understøttelse af udvikling   * Konsulentbistand | Rutinemæssigt professionelt arbejde   * Revisionsudgifter til udarbejdelse af årsregnskab |
| Medarbejderuddannelse i at anvende nyt udstyr | Løbende efteruddannelse |
| Undersøgelse af nyt marked |  |
| Driftsomkostninger, som indeholder renovering og forbedringer |  |
| Anskaffelses- og monteringsomkostninger vedrørende tilskudsberettigede aktiviteter, herunder omkostninger ved transport. | Anskaffelses- og monteringsomkostninger vedrørende ikke-tilskudsberettigede aktiviteter, herunder omkostninger ved transport. |

1. Ændres til 73.04.08 *Selvforsyning i bygder og yderdistrikter* i FFL2023. [↑](#footnote-ref-1)